
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 407 

29 Μαρτίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση ωρών υπερωριακής απασχόλησης υπαλλή¬ 
λων της Κεντρικής Υπηρεσίας του Πε. Σ. Υ. Π. Ιο- 


νίων Νήσων για το Α' εξάμηνο του 2005. 1 

Κανονισμός Προπονητών Καλαθοσφαίρισης. 2 

Χάρτης συχνοτήτων ραδιοφωνίας ΡΜ του Νομού Θεσ¬ 
σαλονίκης. 3 


ΑΠΟΦΑΣΕΙ Σ 

Αριθ. ΥΙΟβ/Γ.Π.25700 (1) 

Έγκριση ωρών υπερωριακής απασχόλησης υπαλλήλων 
της Κεντρικής Υπηρεσίαςτου Πε. Σ. Υ. Π. Ιονίων Νήσων 
για το Α' εξάμηνο του 2005. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν. 3205/2003 άρθ. 16. 

2. Τις διατάξεις του Νόμου 2889/2001« Βελτίωση και εκ¬ 
συγχρονισμός του Εθνικού Συστήματος Υγείας και άλλες 
διατάξεις». 

3. Την ανάγκη υπερωριακής απασχόλησης των υπαλλή¬ 
λων της Κεντρικής Υπηρεσίας του Πε. Σ. Υ. Π. Ιονίων Νή¬ 
σων, λόγω των αυξημένων υπηρεσιακών αναγκών. 

4. Το γεγονός ότι από την απόφαση αυτή θα προκληθεί 
δαπάνη ύψους είκοσι τεσσάρων χιλιάδων πεντακοσίων 
πενήντα ευρώ (24.550 €) η οποία θα βαρύνει το προϋπο¬ 
λογισμό του Πε. Σ. Υ. Π. Ιονίων Νήσων. 

5. Το αρ. 1347/8.3.2005 έγγραφο του Πε. Σ. Υ. Π. Ιονίων 
Νήσων, αποφασίζουμε: 

Εγκρίνουμε την υπερωριακή απασχόληση για τριάντα 
ένα (31) υπαλλήλους της Κεντρικής Υπηρεσίαςτου Περι¬ 
φερειακού Συστήματος Υγείας Πρόνοιας Ιονίων Νήσων 
και μέχρι πέντε χιλιάδες πεντακόσιες ογδόντα (5.580) 
ώρες για το Α' εξάμηνο του 2005. 

Η απασχόληση των παραπάνω υπαλλήλων κρίνεται ανα¬ 
γκαία για την αντιμετώπιση υπηρεσιακών αναγκών που 
προέκυψαν με την υπαγωγή των φορέων της Πρόνοιας 
στα Πε. Σ. Υ. Π και με την ανάληψη νέων αρμοδιοτήτων 
από την υλοποίηση προγραμμάτων. 


Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή κατά 
τις ώρες 15.00 έως 17.30. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι ο κ. Βλάσσης 
Στέφανος. 

Η δαπάνη που προκύπτει από την ανωτέρω υπερωριακή 
απασχόληση δεν υπερβαίνει το ύψος της εγγεγραμμένης 
πίστωσης προϋπολογισμού οικονομικού έτους 2005. 

Η απόφαση αυτή ισχύει ένα μήνα πριν τη δημοσίευσή 
της σε ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. 11671 (2) 

Κανονισμός Προπονητών Καλαθοσφαίρισης. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

Α) Του Α.Ν. 397/1968 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής». 

Β) Του Ν. 1558/17.7.1985 «Κυβέρνηση και Κυβερνητικά 
Οργανα» όπως τροποποιήθηκε και ισχύει. 

Γ) Του Ν. 2725/1999 «Ερασιτεχνικός και επαγγελματι¬ 
κός Αθλητισμός και άλλες διατάξεις». 

Δ) Του Νόμου 3057/2002 (ΦΕΚ239/Α/10.10.2002) «Τρο¬ 
ποποίηση και συμπλήρωση του Ν. 2725/1999, ρύθμιση θε¬ 
μάτων Υπουργείου Πολιτισμού και άλλες διατάξεις». 

2. Τις διατάξεις της παραγράφου 9 του άρθρου 31 του 
Ν. 2725/1999 «Ερασιτεχνικός και Επαγγελματικός αθλη¬ 
τισμός και άλλες διατάξεις (ΦΕΚ 121/Α/17.6.1999). 

3. Την υπ’ αριθμ. 133/24.3.2004 απόφαση του Πρωθυ¬ 
πουργού και Υπουργού Πολιτισμού με θέμα «Ανάθεση 
άσκησης αρμοδιοτήτων στην Αναπληρωτή Υπουργό Πο¬ 
λιτισμού Φάνη Πάλλη - Πετραλιά και στους Υφυπουργούς 
Πολιτισμού Γεώργιο Ορφανό και Πέτρο Τατούλη (ΦΕΚ 
527/Β/24.3.2004) όπως ισχύει με τη Διόρθωση Σφάλμα¬ 
τος (ΦΕΚ558/Β/2.4.2004). 

4. Το υπ’ αριθμ. 6729/30.12.2004 έγγραφο της Ελληνι¬ 
κής Ομοσπονδίας Καλαθοσφαίρισης (Ε.Ο.Κ). 

5. Τα υπ’ αριθμ. 4744/04/12.1.2005 και 4745/ 04/ 
12.1.2005 έγγραφα του Συνδέσμου Ελλήνων Προπονη¬ 
τών Καλαθοσφαίρισης (Σ.Ε.Π.Κ.). 

6. Ότι από τις ρυθμίσεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

ΚΑΝΟΝΙΣΜΟΣ ΠΡΟΠΟΝΗΤΩΝ ΚΑΛΑΘΟΣΦΑΙΡΙΣΗΣ 
Άρθρο 1 

ΠΡΟΫΠΟΘΕΣΕΙΣ ΑΣΚΗΣΗΣ ΕΠΑΓΓΕΛΜΑΤΟΣ 
ΠΡΟΠΟΝΗΤΗ ΚΑΙ ΔΙΑΔΙΚΑΣΙΑ ΧΟΡΗΓΗΣΗΣ 
ΑΔΕΙΑΣ ΑΣΚΗΣΗΣ ΕΠΑΓΓΕΛΜΑΤΟΣ 

1. Το επάγγελμα του προπονητή καλαθοσφαίρισης 
στην Ελλάδα έχουν το δικαίωμα να ασκήσουν όσοι είναι 
κάτοχοι άδειας ασκήσεως επαγγέλματος που χορηγείται 
απάτη Γενική Γραμματεία Αθλητισμού (Γ.Γ.Α.). 

2. Οι νόμιμα ασκούντες το επάγγελμα του προπονητή 
καλαθοσφαίρισης στην Ελλάδα σύμφωνα με τα οριζόμε¬ 
να στο άρθρο 31 παρ. 1 και2του Ν. 2725/1999 καιτονπα- 
ρόντα κανονισμό υπάγονται στις διατάξεις του Κανονι¬ 
σμού αυτού. 

3. Για τη χορήγηση της ειδικής άδειας άσκησης του 
επαγγέλματος του προπονητή καλαθοσφαίρισης απαι¬ 
τείται : 

α) Πτυχίο Τμήματος Επιστήμης Φυσικής Αγωγής και 
Αθλητισμού (Τ.Ε.Φ.Α.Α.) με κύρια ή πρώτη ειδικότητα 
στην καλαθοσφαίριση, ή ισότιμης σχολής της αλλοδαπής 
ή δίπλωμα της σχολής προπονητών της παρ.4 του άρ¬ 
θρου 31 Ν. 2725/1999 ή πτυχίο ή δίπλωμα αναγνωρισμέ¬ 
νων σχολών προπονητών του εξωτερικού ή δίπλωμα των 
σχολών του άρθρου 12 παρ. 4 του παρόντος. 

β) Αντίγραφο ποινικού μητρώου, που να αποδεικνύει ότι 
δεν υφίσταται τελεσίδικη καταδίκη για τα αδικήματα που 
αναφέρονται στις περιπτώσεις β' και γ' της παρ. 1 του άρ¬ 
θρου 3 Ν. 2725/1999, όπως τροποποιήθηκαν και ισχύουν 
μετις διατάξειςτου άρθρου 1 του Νόμου 2858/2000 (ΦΕΚ 
247/Α/7.11.2000). 

γ) Πιστοποιητικό της αρμόδιας εισαγγελικής αρχής, 
που να βεβαιώνει ότι δεν εκκρεμεί ποινική δίωξη για τα 
αδικήματα της περ. β' και γ' της παραγράφου 1 του άρ¬ 
θρου 3 του Ν. 2725/1999, όπως τροποποιήθηκαν και ισχύ¬ 
ουν με τις διατάξεις του άρθρου 1 του Ν. 2858/2000 (ΦΕΚ 
247/Α/7.11.2000). 

δ) Πιστοποιητικό υγείας από τις υγειονομικές επιτρο¬ 
πές των οικείων Νομαρχιακών Αυτοδιοικήσεων του Εθνι¬ 
κού Συστήματος Υγείας. 

ε) Καταβολή παράβολου εκατόν σαράντα επτά ευρώ 
(147 €), εκδιδόμενο από την Εθνική Τράπεζα της Ελλά¬ 
δας, το ύψος του οποίου μπορεί να αναπροσαρμόζεται με 
απόφαση του αρμόδιου για τον αθλητισμό Υπουργού. 

4. Γ ια όσους κατέχουν πτυχίο ή δίπλωμα αναγνωρισμέ¬ 
νων σχολών προπονητών του εξωτερικού ή άλλων ανα¬ 
γνωρισμένων σχολών της ημεδαπής, απαιτείται και γνώ¬ 
μη για την ισοτιμία, της πενταμελούς επιτροπής που λει¬ 
τουργεί στην έδρα του Ελληνικού Κέντρου Αθλητικής 
Έρευνας και Τεχνολογίας (Ε.Κ.Α.Ε.Τ.) σύμφωνα μετις ει¬ 
δικότερες ρυθμίσεις της παρ. 3 του άρθρου 31 του Ν. 
2725/1999 και μέχρι να λειτουργήσει η ανωτέρω πεντα¬ 
μελής Επιτροπή, της Επιτροπής ισοτιμιώντηςπαρ. 22του 
άρθρου 135του Ν. 2725/1999 όπωςπροσετέθη μετηνπα- 


ράγραφο 13 του άρθρου 77 του Ν. 3057/2002 (ΦΕΚ 
239/Α/10.10.2002). 

Άρθρο 2 

ΟΡΟΙ ΠΡΟΣΛΗΨΗΣ ΑΛΛΟΔΑΠΩΝ ΠΡΟΠΟΝΗΤΩΝ 

1. Επιτρέπεται η πρόσληψη αλλοδαπού προπονητή κα¬ 
λαθοσφαίρισης από τις Καλαθοσφαιρικές Ανώνυμες 
Εταιρείες (Κ. Α. Ε). αποκλειστικά για την ανδρική τους ομά¬ 
δα που μετέχει στο πρωτάθλημα Α1 Εθνικής κατηγορίας 
ή στην εκάστοτε ανώτατη επαγγελματική κατηγορία. 

2. Γ ια την πρόσληψη αλλοδαπού προπονητή καλαθο¬ 
σφαίρισης, απαιτείται έγκριση της Γ.Γ.Α. που χορηγείται 
εφόσον ο αλλοδαπός συγκεντρώνει τις εξής αθροιστικά 
προϋποθέσεις: 

α) Είναι κάτοχος νόμιμου τίτλου σπουδών προπονητή 
καλαθοσφαίρισης. 

β) Ηλικία όχι ανώτερη των πενήντα πέντε (55) ετών. 

γ) Έχει διατελέσει πρώτος προπονητής εθνικής ομάδας 
ανδρών για δύο (2) τουλάχιστον χρόνια ή έχει διατελέσει 
για τρία (3) συνεχή χρόνια πρώτος προπονητής ανδρικής 
ομάδας που συμμετείχε στο πρωτάθλημα της ανώτατης 
βαθμίδας ξένης χώρας ή στο πρωτάθλημα Ν.Ο.Α.Α. Οίνί- 
δίοπ οπθ των Η.Π.Α., ή έχει διατελέσει πρώτος προπονη¬ 
τής ομάδας Ν.Β.Α. ή βοηθός προπονητής για τρία (3) του¬ 
λάχιστον χρόνια ομάδας του Ν.Β.Α. 

δ) Υποβάλει δήλωση με την οποία δηλώνει ότι αποδέχε¬ 
ται ανεπιφύλακτα τις διατάξεις του παρόντος κανονισμού 
και ότι το υποβαλλόμενο στη Γ.Γ.Α. ιδιωτικό συμφωνητικό 
πρόσληψής του είναι το μόνο που αναγνωρίζει, συνομο¬ 
λογεί και αποδέχεται έναντι της Ε.Ι.Β.Α. ή οποιαδήποτε 
άλλης αρχής στην Ελλάδα και το εξωτερικό. 

ε) Αποδέχεται και συνομολογεί, με το ίδιο συμφωνητικό 
και με πρόβλεψη ρητού όρου ή με αυτοτελή γραπτή δή¬ 
λωσή του, ότι τυχόν συμβατικές οικονομικές διαφορές 
του με την Κ.Α.Ε. που τον απασχολεί, επιλύονται από τις 
επιτροπές του άρθρου 95 του Ν. 2725/1999, όπωςτροπο- 
ποιήθηκεκαι ισχύει μετις διατάξειςτου άρθρου 13του Ν. 
3262/2004. 

3. Η έγκριση της Γ.Γ.Α. για την πρόσληψη αλλοδαπού 
προπονητή από Κ.Α.Ε., παρέχεται υπό τον όρο ότι οι τυ¬ 
χόν συνεργάτες του θα είναι Έλληνες προπονητές. 

4. Ποσό που αντιστοιχεί σε ποσοστό τρία τοις εκατό 
(3%) επί του συνολικού ποσού της συμβατικής αμοιβής 
αλλοδαπού προπονητή παρακρατείται από την οικεία 
Κ.Α.Ε. και κατατίθεται στο ταμείο του Συνδέσμου Ελλή¬ 
νων Προπονητών Καλαθοσφαίρισης (Σ.Ε.Π.Κ.), υπέρ του 
τηρουμένου στον Σ.Ε.Π.Κ. ειδικού λογαριασμού επιμόρ¬ 
φωσης των προπονητών. Ποσό που αναλογικά αντιστοι¬ 
χεί στους τέσσερις (4) πρώτους μήνες απασχόλησης του 
αλλοδαπού προπονητή καταβάλλεται πριν από την έγκρι¬ 
ση βεβαίωση νομίμων προσόντων της πρόσληψης αυτού 
από την Γ.Γ.Α. και επιστρέφεται στην οικεία Κ.Α.Ε., αν 
απορριφθεί η αίτηση για την πρόσληψη του αλλοδαπού 
προπονητή. Κατά την κατάθεση της αίτησης πρόσληψης 
του αλλοδαπού προπονητή συνυποβάλλεται και το σχετι¬ 
κό γραμμάτιο καταβολής. Το υπόλοιπο ποσό καταβάλλε¬ 
ται ανά μήνα. Εάν δεν πραγματοποιηθεί η πιο πάνω κατα¬ 
βολή, η Γ.Γ.Α. μπορεί να μην χορηγήσει ή να ανακαλέσει 
την ως άνω έγκριση. 

5. Στις διατάξεις των ανωτέρω παραγράφων του παρό¬ 
ντος άρθρου δεν υπάγονται οι προπονητές υπήκοοι κρα¬ 
τών - μελών της Ευρωπαϊκής Ένωσης, για τους οποίους 

ισχύουν και εφαρμόζονται οι διατάξεις των ημεδαπών 
προπονητών (Ελλήνων υπηκόων). 

6. Οι Κ.Α.Ε. ήΤ.Α.Κ. που προσλαμβάνουν Έλληνες προ¬ 
πονητές ή προπονητές υπηκόων κρατών - μελώντης Ε.Ε. 
υποχρεούνται να παρακρατήσουν ποσοστό δύο τοις εκα¬ 
τό (2%) επί του συνολικού συμβατικού ποσού της αμοιβής 
του προπονητή και να το καταβάλουν στο ταμείο του 
Σ.Ε.Π.Κ. Το ποσό αυτό περιέρχεται στον ειδικό λογαρια¬ 
σμό επιμόρφωσης προπονητών που τηρεί ο Σ.Ε.Π.Κ. 

Άρθρο 3 

ΣΧΕΣΗ ΠΡΟΠΟΝΗΤΩΝ ΚΑΙ Κ.Α.Ε. Ή Τ.Α.Κ. 

Ή ΑΘΛΗΤΙΚΩΝ ΣΩΜΑΤΕΙΩΝ 

1. Κάθε προπονητής συμβάλλεται υποχρεωτικά εγγρά- 
φως με τον αθλητικό φορέα στον οποίο παρέχει τις υπη¬ 
ρεσίες του με πλήρη, μερική ή περιοδική απασχόληση 
εξαρτημένης εργασίας ή παροχής ανεξάρτητων υπηρε¬ 
σιών. Η σχετική σύμβαση, για να είναι έγκυρη, απαιτείται 
να κατατεθεί και να θεωρηθεί από την αρμόδια Δ.Ο.Υ. 

2. Η πρόσληψη προπονητών καλαθοσφαίρισης είναι 
υποχρεωτική για όλα τα σωματεία που συμμετέχουν στα 
πρωταθλήματα εθνικών κατηγοριών και στα τοπικά πρω¬ 
ταθλήματα των Ε.Σ.Κ., πρώτης κατηγορίας. 

3. Σε περίπτωση ανόδου σωματείου σε ανώτερη κατη¬ 
γορία, παρέχεται στο σωματείο αυτό το δικαίωμα να απα¬ 
σχολεί και για τη νέα αγωνιστική περίοδο τον προπονητή 
που απασχολούσε κατά την αγωνιστική περίοδο πριν την 
άνοδο, έστω και αν αυτός δεν είναι κάτοχος αντίστοιχου 
διπλώματος για την κατηγορία στην οποία ανήλθε το σω¬ 
ματείο. 

Άρθρο 4 

ΔΕΛΤΙΟ ΤΑΥΤΟΤΗΤΑΣ ΠΡΟΠΟΝΗΤΩΝ 

1. Το δελτίο ταυτότητας προπονητή εκδίδεται υποχρε¬ 
ωτικά από τον Σ.Ε.Π.Κ. για κάθε προπονητή, μέλος ή μη 
μέλος αυτού, εφόσον πληρεί τις προϋποθέσεις των δια- 
τάξεωντου άρθρου 1 του παρόντος. Το ως άνω δελτίο πα¬ 
ρέχει στον κάτοχο το δικαίωμα ελευθέρας εισόδου σ’ 
όλες τις διοργανώσεις αγώνων καλαθοσφαίρισης. 

2. Απαγορεύεται απολύτως η καθοδήγηση ομάδας κα¬ 
τά τη διάρκεια αγώνα από πρόσωπο στερούμενο του ως 
άνω δελτίου ταυτότητας προπονητών. Η παράβαση της 
παραγράφου αυτής, δηλαδή η άσκηση των καθηκόντων 
του προπονητή από πρόσωπο στερουμένου του Δελτίου 
Ταυτότητας Προπονητή, ανεξαρτήτως του λόγου που την 
προκάλεσε, παρέχει το δικαίωμα στο αντίπαλο σωματείο 
ενστάσεως για κακή συμμετοχή προπονητή η οποία επι¬ 
σύρει σε βάρος του παραβαίνοντος σωματείου τις κυρώ¬ 
σεις που προβλέπουν οι κανονισμοί Πρωταθλημάτων και 
Κυπέλλου για αντικανονική συμμετοχή Καλαθοσφαιρι¬ 
στών. Η ως άνω διάταξη δεν ισχύει για λόγους ανωτέρας 
βίας. Στα αθλητικά σωματεία, που δεν απασχολούν προ¬ 
πονητή σύμφωνα με τις διατάξεις της παρούσας απόφα¬ 
σης, επιβάλλονται οι κυρώσεις της παραγράφου 3 του 
άρθρου 8 και της παραγράφου 6 του άρθρου 50 του Ν. 
2725/1999. 

3. Το δελτίο ταυτότητας προπονητή που εκδίδεται από 
τον Σ.Ε.Π.Κ., θεωρείται από τον Σ. Ε. Π. Κ και την Ε. Ο. Κ. και 
λογίζεται ως αποδεικτικό στοιχείο της ασκήσεως του 
επαγγέλματος του προπονητή Καλαθοσφαίρισης για κά¬ 
θε αγωνιστική περίοδο. 


4. Η Ελληνική Ομοσπονδία Καλαθοσφαίρισης, υποχρε- 
ούται να τηρεί μητρώο προπονητών (παρ. 2, άρθρο 26, Ν. 
2725/1999), σύμφωνα μετά εκάστοτε αποστελλόμενα σ’ 
αυτήν στοιχεία από τον Σ.Ε.Π.Κ.. 

5. Σε κάθε αγώνα πρωταθλήματος ή κυπέλλου που συμ¬ 
μετέχουν Κ.Α.Ε. ή Τ.Α.Κ. ή σωματεία του εδαφίου γ' της 
παρ. 5 του άρθρου 31 που διοργανώνει ο Ε.Σ.Α.Κ.Ε, η 
Ε.Ο.Κ. ή οι Ε.Σ.Κ., ο γυμνασίαρχος ή ο κομισάριος και ελ¬ 
λείψει αυτών ο πρώτος διαιτητής του αγώνα, υποχρεού- 
ται να ελέγχει πριν από τη έναρξη του αγώνα, μαζί με τα 
δελτία των αθλητών των διαγωνιζομένων ομάδων, το δελ¬ 
τίο ταυτότητας του προπονητή, που εκδίδει ο Σ.Ε.Π.Κ., το 
οποίο πρέπει να είναι δεόντως θεωρημένο από τον 
Σ.Ε.Π.Κ. και την Ε.Ο.Κ. 

Άρθρο 5 

ΑΠΑΣΧΟΛΗΣΗ ΠΡΟΠΟΝΗΤΩΝ 

1. Οι κατηγορίες των προπονητών καλαθοσφαίρισης εί¬ 
ναι οι Α, Β και Γ. 

2. Οι προπονητές καλαθοσφαίρισης έχουν το δικαίωμα 
να ασκήσουν το επάγγελμα αυτό, ανάλογα με την κατη¬ 
γορία του διπλώματος που κατέχουν ως ακολούθως: 

α) Οι κάτοχοι άδειας άσκησης επαγγέλματος Α' κατη¬ 
γορίας σε Κ.Α.Ε., Τ.Α.Κ. ή σε σωματείο οποιοσδήποτε κα¬ 
τηγορίας. 

β) Οι κάτοχοι άδειας άσκησης επαγγέλματος Β' κατη¬ 
γορίας, σε σωματεία Β' Εθνικής κατηγορίας και κατωτέ¬ 
ρων κατηγοριών. 

γ) Οι κάτοχοι άδειας ασκήσεως επαγγέλματος Γ κατη¬ 
γορίας σε σωματεία τοπικών κατηγοριών. 

Άρθρο 6 

ΑΣΥΜΒΙΒΑΣΤΑ ΑΣΚΗΣΗΣ ΤΟΥ ΕΠΑΓΓΕΛΜΑΤΟΣ 
ΤΟΥ ΠΡΟΠΟΝΗΤΗ 

1. Οι ασκούντες το επάγγελμα του προπονητή καλαθο¬ 
σφαίρισης απαγορεύεται να είναι μέλη αθλητικών σωμα¬ 
τείων που καλλιεργούντο άθλημα της καλαθοσφαίρισης, 
ενενεργεία καλαθοσφαιριστές, διαιτητές καλαθοσφαίρι¬ 
σης ή διαμεσολαβητές καλαθοσφαιριστών. 

2. Απαγορεύεται και είναι απολύτως άκυρη η απόκτηση 
μετοχών Κ.Α.Ε. από προπονητές καλαθοσφαίρισης εφό¬ 
σον είναι σε ενεργό δράση καθώς επίσης και από συζύ¬ 
γους των προσώπων αυτών και συγγενείς τους πρώτου 
βαθμού (άρθρο 69 αρ. 2 του Ν. 2725/1999). 

3. Όποιος κατέχει άδεια άσκησης επαγγέλματος προ¬ 
πονητή από τη Γ.Γ.Α. δεν μπορεί να διατηρεί την αθλητική 
του ιδιότητα και να αγωνίζεται σε επίσημους αγώνες του 
αθλήματος για το οποίο κατέχει άδεια άσκησης επαγγέλ¬ 
ματος, εκτός εάν έχει καταθέσει την άδειά του στην οικεία 
αθλητική ομοσπονδία (παρ. 11, άρθρο 31, Ν. 2725/1999). 

4. Προπονητής, ο οποίος έχει συμβληθεί με σωματείο, 
Τ.Α.Κ. ή Κ.Α.Ε., με την ιδιότητα αυτή ή ως τεχνικός Σύμ¬ 
βουλος ή τεχνικός Διευθυντής ή ως συνεργάτης - προπο¬ 
νητής, απαγορεύεται να παρέχει τις υπηρεσίεςτου και σε 
οποιοδήποτε άλλο σωματείο ή Τ.Α.Κ. ή Κ.Α.Ε. έστω και 
χωρίς αμοιβή. Σε περίπτωση παράβασης της ως άνω υπο¬ 
χρέωσης, ανακαλείται προσωρινώς η άδεια άσκησης του 
επαγγέλματος κατάτο άρθρο 8του παρόντος, μετάτη λή¬ 
ξη της αγωνιστικής περιόδου κατά την οποία διαπράχθη- 
κε η παράβαση. 

Άρθρο 7 

ΕΠΙΤΡΟΠΕΣ ΕΠΙΛΥΣΗΣ ΟΙΚΟΝΟΜΙΚΩΝ ΔΙΑΦΟΡΩΝ 

1. Εκτός των επιτροπών που προβλέπονται στο άρθρο 
95 του Ν. 2725/1999, όπως τροποποιήθηκε με το άρθρο 
13 του Ν. 3262/2004, περί επίλυσης των οικονομικών δια¬ 
φορών μεταξύ των Κ.Α.Ε. ή των Τ.Α.Κ. και των προπονη¬ 
τών τους, λειτουργεί στην Ε.Ο.Κ. ως όργανο αυτής, επι¬ 
τροπή επίλυσης οικονομικών διαφορών μεταξύ των αθλη¬ 
τικών σωματείωνκαιτωνπροπονητώντους, οριζόμενη με 
απόφαση του Διοικητικού Συμβουλίου της Ε.Ο.Κ. και απο¬ 
τελούμε νη: 

- από ένα (1) εκπρόσωπο του Δ.Σ. της Ε.Ο.Κ., κατά προ¬ 
τίμηση νομικό, ως Πρόεδρο, 

- από ένα (1) νομικό με εμπειρία στα αθλητικά θέματα 
και ιδίως στο άθλημα της καλαθοσφαίρισης, κοινής απο¬ 
δοχής των ενδιαφερομένων μερών (Ε.Ο.Κ. και Σ.Ε.Π.Κ.), 

- από έναν (1) εκπρόσωπο του Σ.Ε.Π.Κ. οριζόμενο από 
τοΔ.Σ. αυτού. 

Χρέη γραμματέα της επιτροπής εκτελεί υπάλληλος της 
Ε.Ο.Κ. οριζόμενος από τοΔ.Σ. αυτής. 

2. Η θητεία των μελών, που ορίζονται με ισάριθμα ανα¬ 
πληρωματικά μέλη, είναι διετής. 

3. Με την απόφαση της παρ. 1 του παρόντος άρθρου, 
καθορίζονται τα της αποζημίωσης των μελών της επιτρο¬ 
πής καθώς και του γραμματέα αυτής, η οποία βαρύνει τον 
προϋπολογισμό της Ε.Ο.Κ.. 

4. Η έφεση κατά των αποφάσεων της πρωτοβάθμιας 
επιτροπής επίλυσης οικονομικών διαφορών ασκείται 
εντός προθεσμίας δέκα πέντε (15) ημερών από της επι- 
δόσεωςτηςεκκαλούμενηςαποφάσεως, ενώπιοντης δευ¬ 
τεροβάθμιας επιτροπής επίλυσης οικονομικών διαφορών 
της Ε.Ο.Κ. σύμφωνα με τις διατάξεις του άρθρου 95, Ν. 
2725/1999. 

5. Ενώπιον της επιτροπής της παραγράφου 1 του πα¬ 
ρόντος άρθρου έχουν δικαίωμα να παρίστανται τα ενδια¬ 
φερόμενο μέλη αυτοπροσώπως ή με δικηγόρο. 

6. Το καθού η προσφυγή ή η έφεση μέρος καλείται να 
παραστεί κατά το δικάσιμο της προσφυγής ή εφέσεως 
ενώπιον της αρμόδιας επιτροπής με επιμέλεια του προ- 
σφεύγοντος ή εκκαλούντος δι’ επιδόσεως με δικαστικό 
επιμελητή αντιγράφου της προσφυγής ή εφέσεως μετά 
κλήσεως να παραστεί κατά την ορισθείσα δικάσιμο. 

7. Η συζήτηση της προσφυγής ή εφέσεως δεν μπορεί να 
ορισθεί σε χρόνο μεγαλύτερο των δέκα πέντε ημερών 
από της καταθέσεως αυτών, οι δε επ’ αυτών αποφάσεις 
εκδίδονται μέσα σε χρονικό διάστημα ενός μηνός από τη 
συζήτηση. 

8. Για την υπαγωγή των παραπάνω διαφορών στην αρ¬ 
μοδιότητα της, κατά την παρ.1 του παρόντος άρθρου, 
επιτροπής πρέπει να υπάρχει έγγραφη σύμβαση μεταξύ 
των ενδιαφερομένων μερών και να περιέχεται ρητός όρος 
στη σύμβαση αυτή με τον οποίο τα μέρη να συμφωνούν 
για την υπαγωγή των οικονομικών διαφορών που προκύ¬ 
πτουν από αυτή, στη δικαιοδοσία των δια του παρόντος 
θεσπιζόμενων επιτροπών ή εφόσον στην ειδική προκήρυ¬ 
ξη κάθε πρωταθλήματος τεθεί ρητός όρος ότι οι ως άνω 
οικονομικές διαφορές μεταξύ αθλητικών σωματείων και 
προπονητών, επιλύονται από την επιτροπή αυτή. 

9. Εάν δεν υπάρχει έγγραφη σύμβαση και ο αϊτών εμ- 
φανισθεί ενώπιοντης Πρωτοβάθμιας επιτροπής ή αν πα¬ 
ραστεί κατά τη διαδικασία της συζήτησης της προσφυ¬ 
γής, η έλλειψη της έγγραφης σύμβασης καλύπτεται. 


Άρθρο 8 

ΚΥΡΩΣΕΙΣ ΠΡΟΠΟΝΗΤΩΝ 

Εάν ο προπονητής με την εν γένει συμπεριφορά του 
υποπέσει σε παράπτωμα που παραβιάζει τον νόμο ή τον 
παρόντα κανονισμό, τιμωρείται με απόφαση του αρμόδι¬ 
ου πειθαρχικού συμβουλίου της Ε.Ο.Κ. ή του Σ.Ε.Π.Κ. με 
την ποινή, της έγγραφης επίπληξης ή προστίμου μέχρι 
εξακοσίων ευρώ (600 €) περιερχομένου στο ταμείο του 
Σ.Ε.Π.Κ.. Η απόφαση λαμβάνεται ύστερα από προηγού¬ 
μενη κλήση του προπονητή σε απολογία η οποία πρέπει 
να επιδοθεί τουλάχιστον δέκα μέρες πριν από τη συνε¬ 
δρίαση του Πειθαρχικού Συμβουλίου. Σε περίπτωση υπο¬ 
τροπής ή ιδιαίτερα σοβαρού πειθαρχικού αδικήματος 
από τα προβλεπόμενα στο πρώτο εδάφιο του παρόντος 
άρθρου ο αρμόδιος για τον αθλητισμό Υπουργός, ανακα¬ 
λεί προσωρινά ή οριστικά την άδεια του προπονητή, ύστε¬ 
ρα από εισήγηση της Ε.Ο.Κ. ή του Σ.Ε.Π.Κ. 

Άρθρο 9 

ΑΔΕΙΕΣ ΑΣΚΗΣΗΣ ΕΠΑΓΓΕΛΜΑΤΟΣ ΠΡΟΠΟΝΗΤΩΝ 

1. Στους πτυχιούχους ΤΕΦΑΑ με κύρια ή πρώτη ειδικό¬ 
τητα της Καλαθοσφαίρισης, χορηγείται άδεια άσκησης 
επαγγέλματος Α' κατηγορίας, σύμφωνα με τις προϋποθέ¬ 
σεις του άρθρου 31 του Ν. 2725/1999. 

2. Σύμφωνα με το άρθρο 136 παρ. 5 Ν. 2725/1999, όπως 
τροποποιήθηκε μετο άρθρο 77 παρ. 14του Ν. 3057/2002, 
οι πτυχιούχοι ΕΑΣΑ ή ΤΕΦΑΑ χωρίς κανένα δίπλωμα ειδι¬ 
κότητας, μπορούν να λάβουν άδεια άσκησης επαγγέλμα¬ 
τος προπονητή καλαθοσφαίρισης α' κατηγορίας εφόσον 
εδιδάχθησαντο άθλημα της καλαθοσφαίρισης και με την 
προϋπόθεση ότι ασκούσαντο επάγγελμα του προπονητή 
στο αντίστοιχο άθλημα για ένα χρόνο τουλάχιστον πριν 
από τη δημοσίευση του Ν. 2725/1999 σε αθλητική ομο¬ 
σπονδία ή αθλητική ένωση ή αθλητικό σωματείο που απο- 
δεικνύεται με βεβαίωση αυτών. 

Άρθρο 10 

ΣΕΜΙΝΑΡΙΑ, ΔΙΑΛΕΞΕΙΣ ΚΑΙ ΗΜΕΡΙΔΕΣ 
ΕΠΙΜΟΡΦΩΣΗΣ ΠΡΟΠΟΝΗΤΩΝ 

1. Οι προπονητές καλαθοσφαίρισης, οποιοσδήποτε κα¬ 
τηγορίας, υποχρεούνται να παρακολουθούν τα σεμινά¬ 
ρια, διαλέξεις και ημερίδες επιμόρφωσης που οργανώνο¬ 
νται από τα αρμόδια όργανα. 

2. Τα σωματεία οφείλουν να διευκολύνουν τους προπο¬ 
νητές τους, προκειμένου αυτοί να συμμετέχουν στις προ- 
αναφερόμενες εκδηλώσεις. 

3. Η άδεια άσκησης επαγγέλματος προπονητή ανακα¬ 
λείται προσωρινά για μια αγωνιστική περίοδο, με απόφα¬ 
ση του Γενικού Γραμματέα Αθλητισμού, ύστερα από ει¬ 
σήγηση της Ε.Ο.Κ. ή του Σ.Ε.Π.Κ. εάν αυτός δεν παρακο¬ 
λούθησε ένα (1) τουλάχιστον από τα σεμινάρια που 
διοργανώνει ο Σ.Ε.Π.Κ. στη διάρκεια μιας τριετίας. Σε πε¬ 
ρίπτωση υποτροπής, η άδεια ανακαλείται οριστικά. 

Άρθρο 11 

ΕΠΙΜΟΡΦΩΣΗ ΠΡΟΠΟΝΗΤΩΝ 

1. Η επιμόρφωση των Ελλήνων προπονητών καλαθο¬ 
σφαίρισης τελεί υπό την εποπτεία της πολιτείας και υλο¬ 
ποιείται με τα επιμορφωτικά προγράμματα της Γ. Γ.Α., της 
Ε.Ο.Κ., των Τ.Ε.Φ.Α.Α. και του Σ.Ε.Π.Κ.. 

2. Για την οργάνωση επιμορφωτικών εκδηλώσεων (σε¬ 
μινάριο, κάμπιγκ κτλ) από άλλους φορείς, πληντων στην 
παρ.1 του παρόντος άρθρου αναφερομένων (Γ.Γ.Α., 
Ε.Ο.Κ., Τ.Ε.Φ.Α.Α., Σ.Ε.Π.Κ.), προκειμένου αυτά να εντα¬ 
χθούν στα αξιολογημένα σεμινάρια, απαιτείται προηγού¬ 
μενη έγκριση του Γενικού Γραμματέα Αθλητισμού χορη¬ 
γούμενη στον φορέα κατόπιν αιτήσεώς του. Η αίτηση 
υποβάλλεται στον Σ.Ε.Π.Κ. και διαβιβάζεται με τη γνώμη 
αυτού στο Γ ενικού Γ ραμματέα Αθλητισμού. 

3. Η κατά την προηγούμενη παράγραφο αίτηση, για να 
εξετασθεί πρέπει να συνοδεύεται με λεπτομερές πρό¬ 
γραμμα της διδακτέας ύλης, τα ονόματα των ομιλητών, 
καθώς και αποδεικτικό καταβολής ποσού των πεντακο- 
σίων ευρώ (500 €) στο ταμείο του Σ.Ε.Π.Κ, το οποίο επι- 
στρέφεται στον αιτούντα της διοργάνωσης των επιμορ¬ 
φωτικών εκδηλώσεων, σε περίπτωση μη εγκρίσεως της 
αιτούμενης εκδηλώσεως. 

4. Κάθε διοργάνωση εκδηλώσεων επιμόρφωσης προπο¬ 
νητών από φορείς πληντων αναφερομένων στηνπαρ. 1 του 
παρόντος άρθρου, πρέπει να προγραμματίζεται σε ημερο¬ 
μηνίες απέχουσες περισσότερο του ενός μηνάς από το διε¬ 
θνές σεμινάριο του Σ.Ε.Π.Κ. Υποβαλλόμενες αιτήσεις πα¬ 
ροχής εγκρίσεως κατά την παρ. 2 του παρόντος άρθρου, 
κατά παράβαση της παραγράφου αυτής απορρίπτονται. 

Άρθρο 12 

ΤΕΛΙΚΕΣ - ΜΕΤΑΒΑΤΙΚΕΣ ΔΙΑΤΑΞΕΙΣ 

1. Οι άδειες ασκήσεως του επαγγέλματος του προπο¬ 
νητή καλαθοσφαίρισης χωρίς διάκριση κατηγορίας που 
είχαν χορηγηθεί μέχρι ενάρξεως ισχύος του Ν. 
2725/1999, εξακολουθούν να ισχύουν για όλες τις κατη¬ 
γορίες αγώνων καλαθοσφαίρισης και μετά την εφαρμογή 
του παρόντος κανονισμού. 

2. Όσοι προπονητές, κατά τη δημοσίευση του παρόντος, 
είναι προπονητές σε κατηγορία ανώτερη από αυτήν που κα¬ 
τέχουν άδεια άσκησης επαγγέλματος σύμφωνα με την παρ. 
1 του άρθρου 5 του παρόντος, οφείλουν να εναρμονιστούν 
εντός ενός (1) έτους για τους κατέχοντες Β' κατηγορία και 
εντός δύο (2) ετών για τους κατέχοντες Γ Κατηγορία. 

3. Οι άδειες άσκησης του επαγγέλματος προπονητή κα¬ 
λαθοσφαίρισης κάθε κατηγορίας που έχουν χορηγηθεί 
μέχρι τη δημοσίευση του Ν. 3057/2002 εξακολουθούν να 
ισχύουν και μετά τη δημοσίευση του νόμου αυτού στην 
Εφημερίδα της Κυβερνήσεως (παρ. 5, άρθρο 136 του Ν. 
2725/1999 όπως τροποποιήθηκε με την παράγραφο 14 
του άρθρου 77του Ν. 3057/2002). 

4. Μέχριτη λειτουργία της Εθνικής σχολής Προπονητών 
του άρθρου 31 παρ. 4του Ν. 2725/1999, η Γενική Γραμμα- 
τεία Αθλητισμού μπορεί με απόφαση και δαπάνες της να 
ιδρύει περιοδικές σχολές προπονητών. Με την ίδια από¬ 
φαση ρυθμίζονται τα θέματα λειτουργίας των πιο πάνω 
σχολών, των προσόντων των υποψηφίων καθώς και κάθε 
άλλο συναφές θέμα (άρθρο 136παρ. 6του Ν. 2725/1999). 
Ειδικότερα, ιδρύονται και λειτουργούν Σχολές Προπονη¬ 
τών Γ', Β', και Α'Κατηγορίας απάτη Γ.Γ.Α. που, αντίστοιχα, 
χορηγούν διπλώματα, με τα οποία παρέχεται το δικαίωμα 
άσκησης του επαγγέλματος μετά τη χορήγηση και της κα¬ 
τά νόμο άδειας, με τις κατωτέρω προϋποθέσεις: 

Α) Γιατη φοίτηση σε Σχολή Προπονητών Γ κατηγορίας, 
ο υποψήφιος πρέπει: 

α) Να έχει αρτιμέλεια σε βαθμό που δεν δημιουργεί 
πρόβλημα στη διδασκαλία της καλαθοσφαίρισης. 


β) Να έχει ηλικία μεταξύ 25 - 40 ετών, 
γ) Να είναι κάτοχος απολυτηρίου Λυκείου ή απολυτηρί¬ 
ου Γυμνασίου παλαιού τύπου ή άλλης ισότιμης σχολής. 

δ) Να είχε ενεργό συμμετοχή, ως καλαθοσφαιριστής, 
σε Σωματεία οποιοσδήποτε κατηγορίας για μια τουλάχι¬ 
στον πενταετία την οποία βεβαιώνει η Ε.Ο.Κ. ή Ε.Σ.Κ. 

Β) Για τη φοίτηση σε Σχολή προπονητών Β' Κατηγορίας, 
ο υποψήφιος πρέπει: 

α) Να έχει αρτιμέλεια σε βαθμό που δεν δημιουργεί 
πρόβλημα στη διδασκαλία της καλαθοσφαίρισης, 
β) Να έχει ηλικία μέχρι 45 ετών. 

γ) Να έχει Δίπλωμα Γ' Κατηγορίας και αντίστοιχη άδεια 
ασκήσεως του επαγγέλματος της Γενικής Γραμματείας 
Αθλητισμού, το οποίο αποκτήθηκε τουλάχιστον προ ενός 
έτους. 

δ) Να καταθέσει βεβαίωση της Ε.Ο.Κ. ή Ε.Σ.Κ. ότι άσκη¬ 
σε το επάγγελμα του προπονητή για ένα χρόνο ή να κα¬ 
ταθέσει υπεύθυνη δήλωση προπονητού με άδεια Α' Κατη¬ 
γορίας, ότι διατέλεσε συνεργάτης του στην προπόνηση 
συγκεκριμένης ομάδας για διάστημα ενός χρόνου. 

ε) Να έχει ακολουθήσει ένα (1) τουλάχιστον σεμινάριο 
προπονητών καλαθοσφαίρισης στην Ελλάδα ή το εξωτε¬ 
ρικό, τούτο διαπιστωμένου από σχετική βεβαίωση ή δι¬ 
πλωμάτου οργανώσαντος το σεμινάριο φορέα . 

Κατ’ εξαίρεση των οριζομένων της παραγράφου αυτής 
περί φοίτησης σε σχολή προπονητών Β' κατηγορίας, δι¬ 
καίωμα φοίτησης έχουν και οι απόφοιτοι ΤΕΦΑΑ που κα¬ 
τέχουν δευτερεύουσα ειδικότητα καλαθοσφαίρισης, εφ’ 
όσον πληρούν τις προϋποθέσεις των περιπτώσεων Βα και 
Ββ της παρούσης παραγράφου. 

Γ) Γ ιατη φοίτηση σε Σχολή Προπονητών Α' Κατηγορίας 
ο υποψήφιος πρέπει: 

α) Να έχει αρτιμέλεια σε βαθμό που δεν δημιουργεί 
πρόβλημα στη διδασκαλία της καλαθοσφαίρισης, 
β) Να έχει ηλικία μέχρι 50 ετών. 

γ) Να είναι κάτοχος Διπλώματος Β' Κατηγορίας και αντί¬ 
στοιχης άδειας ασκήσεως του επαγγέλματος της Γ ενικής 
Γραμματείας Αθλητισμού, το οποίο αποκτήθηκε τουλάχι¬ 
στο προ διετίας. 

δ) Να καταθέσει βεβαίωση της Ε.Ο.Κ. ή Ε. Σ. Κ. ότι άσκη¬ 
σε το επάγγελμα του προπονητή για δύο χρόνια ή υπεύθυ¬ 
νη δήλωση προπονητού Α' Κατηγορίας, ότι διατέλεσε συ¬ 
νεργάτης του σε συγκεκριμένη ομάδα για δύο (2) χρόνια. 

ε) Να έχει ακολουθήσει δύο (2) τουλάχιστον σεμινάρια 
προπονητών μπάσκετ στην Ελλάδα ή στην αλλοδαπή ως 
προπονητής Β' Κατηγορίας. Κατ’ εξαίρεση των οριζομέ- 
νων της ανωτέρω παραγράφου περί φοίτησης σε σχολή 
προπονητών Α' κατηγορίας, πρόσωπα τα οποία ως καλα¬ 
θοσφαιριστές προσέφεραν εξαίρετες υπηρεσίες και συ- 
νεπλήρωσαν ως μέλη της Εθνικής Ομάδας Ανδρών ή Γυ¬ 
ναικών πενήντα (50) τουλάχιστον συμμετοχές για τους 
άνδρες και 25 για τις γυναίκες, δικαιούνται να συμμετά- 
σχουναπ’ ευθείας σε Σχολές Προπονητών Α' κατηγορίας, 
εφ’ όσον πληρούν τις προϋποθέσεις των περιπτώσεων Γ α 
και Γβ της παρούσης παραγράφου. 

Ακροτελεύτια Διάταξη 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2005 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.οικ. 17171/799 (3) 

Χάρτης συχνοτήτων ραδιοφωνίας ΡΜ 
του Νομού Θεσσαλονίκης. 

ΟΙ ΥΠΟΥΡΓΟΙ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ - ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις: 

α) Του άρθρου 6 παρ. 4 του Ν. 2328/1995 «Νομικό κα¬ 
θεστώς της ιδιωτικής τηλεόρασης και της τοπικής ραδιο¬ 
φωνίας, ρύθμιση θεμάτων της ραδιοτηλεοπτικής αγοράς 
και άλλες διατάξεις» (ΦΕΚ 159 Α'). 

β) Του Π.Δ. 293/1999 (ΦΕΚ263 Α') περί Οργανισμού του 
Υπουργείου Μεταφορών και Επικοινωνιών όπως τροπο¬ 
ποιήθηκε με τα Π.Δ. 100/2002 (ΦΕΚ 86 Α') και 59/2003 
(ΦΕΚ 60 Α') και ισχύει σήμερα. 

γ) Της υπ’ αριθμ. 18674/4176/26.3.2004 κοινής απόφα¬ 
σης του Πρωθυπουργού και του Υπουργού Μεταφορών 
και Επικοινωνιών «Ανάθεση αρμοδιοτήτων του Υπουργού 
Μεταφορών και Επικοινωνιών στον Υφυπουργό Μεταφο¬ 
ρών και Επικοινωνιών (ΦΕΚ 535 Β'). 

δ) Του άρθρου 2 του Ν. 3242/2004 «Ρυθμίσεις για την 
οργάνωση και λειτουργία της Κυβέρνησης, τη διοικητική 
διαδικασία και τους Ο.Τ.Α.» (ΦΕΚ 102 Α'). 

ε) Της υπ’ αριθμ. Υ93/26.05.2004 απόφασης του Πρω¬ 
θυπουργού «Καθορισμός αρμοδιοτήτων του Υπουργού 
Επικράτειας» (ΦΕΚ 789 Β'). 

στ) Της υπ’ αριθμ. 81350/Α/6868/20.12.1999 (ΦΕΚ 2227 
Β') απόφασης των Υπουργών Τύπου και Μέσων Μαζικής 
Ενημέρωσης και Μεταφορών και Επικοινωνιών «Περιεχό¬ 
μενο καιτρόπος εξέτασηςτωντεχνικών μελετώνπου υπο¬ 
βάλλονται στο πλαίσιο της διαδικασίας χορήγησης αδει¬ 
ών σε τοπικούς ραδιοφωνικούς σταθμούς». 

ζ) Του άρθρου 29 Α'του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137 Α'), το οποίο προστέθηκε μετο 
άρθρο 27του Ν. 2081/1992 (ΦΕΚ 154 Α') και αντικαταστάθη- 
κεαπότο άρθρο 1 παρ. 2ατου Ν. 2469/1997 (ΦΕΚ38Α'). 

2. Την υπ’ αριθμ. 4044/2001 απόφαση του Συμβουλίου 
της Επικράτειας. 

3. Την «Τεχνική Μελέτη Απόδοσης Συχνοτήτων στους 
Ραδιοφωνικούς Σταθμούς ΡΜ του Νομού Θεσσαλονίκης» 
που εκπόνησαν από κοινού οι καθηγητές του Αριστοτε- 
λείου Πολυτεχνείου Θεσσαλονίκης Ιωάννης Σάχαλος και 
Δημήτριος Χρυσουλίδης και ο καθηγητής του Εθνικού 
Μετσοβίου Πολυτεχνείου Φίλιππος Κωνσταντίνου. 

4. Τις μελέτες «Ραδιοτηλεοπτικό Πάρκο Νομού Θεσσαλο¬ 
νίκης, Μελέτη Περιβαλλοντικών Επιπτώσεων» του Εθνικού 
Αστεροσκοπείου Αθηνών και «Μελέτη μη-ιονίζουσας ακτι¬ 
νοβολίας για το Ραδιοτηλεοπτικό Πάρκο Νομού Θεσσαλο¬ 
νίκης» του Αριστοτελείου Πανεπιστημίου Θεσσαλονίκης. 

5. Την ανάγκη προσδιορισμού των συχνοτήτων του χάρ¬ 
τη έτσι ώστε να προληφθεί η πρόκληση επιβλαβών παρε¬ 
νοχλήσεων στις αεροναυτικές ραδιοεπικοινωνίες, στη ζώ¬ 
νη ραδιοσυχνοτήτων 108-137 ΜΗζ, λόγω εμφάνισης μη 
γραμμικών φαινομένων στους αεροναυτικούς δέκτες, 
(όπως ενδοδιαμορφώσεων, αποευαισθητοποίησης κ.λ.π.), 
δυνατών να προκαλέσουν κίνδυνο για την ανθρώπινη ζωή. 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Χάρτης Συχνοτήτων 

1. Ο χάρτης συχνοτήτων της τοπικής ραδιοφωνίας ΡΜ 


για το νομό Θεσσαλονίκης περιλαμβάνει τις συχνότητες 
οι οποίες περιέχονται στο Παράρτημα Α' της παρούσας. 
Οι συχνότητες εκχωρούνται για τη θέση Χορτιάτης, η 
οποία ορίζεται ως ο μοναδικός ειδικός χώρος (κέντρο εκ¬ 
πομπής), στο νομό Θεσσαλονίκης για την υποχρεωτική 
τοποθέτηση πομπών, κεραιών και άλλων συναφών εγκα¬ 
ταστάσεων των τοπικών ραδιοφωνικών σταθμών. Οι γεω¬ 
γραφικές συντεταγμένες και το υψόμετρο του κέντρου 
εκπομπής, καθώς και τα τεχνικά χαρακτηριστικά εκπο¬ 
μπής αναγράφονται στο άρθρο 2 της παρούσας. 

Στο Παράρτημα Β' της παρούσας περιέχονται οι κύριες 
συχνότητες της ΕΡΤ ΑΕ των οποίωντα σημεία εκχώρησης 
βρίσκονται εντός των γεωγραφικών ορίων του νομού 
Θεσσαλονίκης. 

2. Οι διατάξεις της παρούσας απόφασης δεν ισχύουν 
για τους σταθμούς της παραγράφου 9 του άρθρου 6 του 
Ν. 2328/1995, όπως αυτή τροποποιήθηκε με την παρά¬ 
γραφο 2 του άρθρου 19 του Ν. 2644/1998 (Α' 233). 

Άρθρο 2 

Υποχρεωτικά Χαρακτηριστικά Εκπομπής 

Α. Θέση Εκπομπής 

1. Γεωγραφικές συντεταγμένες κέντρου εκπομπής. 

• Γεωγραφικό Μήκος (ανατολικό): 23° 06' 04" Ε 

• Γ εωγραφικό Πλάτος (βόρειο): 40° 35' 48" Ν. 

2. Υψόμετρο κέντρου εκπομπής : 1020 μέτρα πάνω από 
το επίπεδο της θάλασσας. 

Β. Ισχύς Εκπομπής. 

Μεγίστη ενεργός ακτινοβολούμενη ισχύς (Ε.Β.Ρ.) 1 :5 Κνν 

Επιτρέπεται η λειτουργία του σταθμού και με ισχύ εξό¬ 
δου χαμηλότερη από εκείνη του άνω ορίου για κανονική 
λειτουργία. 

Γ. Ειδικά Τεχνικά Χαρακτηριστικά Εκπομπής. 

1. Τ ύπος διαμόρφωσης: 

• Μονοφωνική εκπομπή: Ρ3Ε. 

• Στερεοφωνική εκπομπή: Ε8Ε. 

2. Μέθοδος στερεοφωνικής εκπομπής: Τόνου- πιλότου 
(ΡΝοί-Ιοηθ εγείθπι), σύμφωνα με την σύσταση 450 2 της 
ΘΘΙΒ (ΙΤυ-Ρ). 

3. Σταθερότητα της αδιαμόρφωτης φέρουσας: ± 500 
Ηζ/έτος. 

4. Μεγίστη απόκλιση της φέρουσας για 100% διαμόρ¬ 
φωση: ± 75 Κάζ. 

5. Συνολικό εύρος ζώνης σταθμού: 

• Μονοφωνική εκπομπή: 180 Κάζ. 

• Στερεοφωνική εκπομπή: 300 Κάζ (με Βϋδ και/ή 5ΘΑ). 

6. Εκπομπή αρμονικών και παρασιτικών συχνοτήτων : 

• Μέση ισχύς εκπεμπόμενης παρασιτικής συνιστώσας, 
στην αεροναυτική περιοχή 108 έως 138 Μάζ: 85 άό κάτω 
από το επίπεδο της φέρουσας. 

• Μέση ισχύς εκπεμπόμενης αρμονικής συνιστώσας 
συχνότητας εκτός της περιοχής 108 -138 Μάζ: < 1 ΓΠΪΛόΙΙ. 

• Μέση ισχύς εκπεμπόμενης παρασιτικής συνιστώσας 
εκτός της περιοχής 108 -138 Μ όζ: < 100 μ\Λ/αII. 

• Μέση ισχύς εκπομπής προϊόντων ενδοδιαμόρφωσης 
τελικού σταδίου εκπομπής: 60 άό κάτω από το επίπεδο 
της φέρουσας τουλάχιστον. 

Δ. Γενικά Χαρακτηριστικά Εκπομπής. 

1. Για την εκπομπή σημάτων Βϋδ, ο κωδικοποιητής πρέ¬ 
πει να είναι εναρμονισμένος με το πρότυπο ΕΝ 50067 
ΘΕΝΕΙΕΘ 3 . 

1 Ε.Β.Ρ: Είίθοϋνθ ΒθΡίθΙθοΙ ΡοννθΓ. 

2 ΒΕΟ 450-1. Τ Γ3Π5ηηίδ3ίοη 3ΐ3η63πΐ3ίθΓ ΡΜ δουηό ύΓΟδΡοαεΙίπρ 

3ί \/ΗΡ. 

3 ΟΕΝΕΙΕΟ: ΟογγιιΙθ ΕυΐΌρββη όβ ΝοιτηβΙίδβίίοη ΕΙΕΟΙίΌΐβοΙιηίςυθ. 

2. Οι διατάξεις εκπομπής καιτο τεχνικό υλικό που τις συ¬ 
νοδεύει, θα πρέπει να πληρούν τις σχετικές συστάσεις 
των διεθνών κανονιστικών οργανισμών (ΟΟΙΤΤ, ΙΟΕ, 
ΙΟΑΟ, ΟΕΝΕΙ.ΕΟ κ.τ.λ.) και τα πρότυπα της χώρας κατα¬ 
σκευής τους. 

Ε. Σύστημα ακτινοβολίας. 

Μηχανική ή ηλεκτρική κλίση κεραίας: 6°, 

κατακόρυφο άνοιγμα μισής ισχύος ΗΡΒ\Λ/=6° και ορι¬ 
ζόντιο άνοιγμα 240°. 

Οι διατάξεις εκπομπής και το τεχνικό υλικό που τις συ¬ 
νοδεύει θα πρέπει να πληρούντις σχετικές συστάσεις των 
διεθνών κανονιστικών οργανισμών και τα πρότυπα της 
χώρας κατασκευής τους, φέροντας σχετική πιστοποίηση 
από διαπιστευμένο φορέα πιστοποίησης. 

Άρθρο 3 

Η υπ’ αριθμ 87072/6.12.1996 (ΦΕΚ Β' 1111) απόφαση 


των Υπουργών Τύπου και ΜΜΕ και Μεταφορών και Επι¬ 
κοινωνιών καταργείται. 

Άρθρο 4 

Προσαρτώνται και αποτελούν αναπόσπαστο μέρος της 
παρούσας απόφασης τα εξής παραρτήματα: 

1. Ως παράρτημα Α' ο ΠΙΝΑΚΑΣ ΣΥΧΝΟΤΗΤΩΝ ΓΙΑ ΕΚ¬ 
ΧΩΡΗΣΗ ΣΤΟ ΝΟΜΟ ΘΕΣΣΑΛΟΝΙΚΗΣ. 

2. Ως παράρτημα Β' ο ΧΑΡΤΗΣ ΕΚΧΩΡΟΥΜΕΝΩΝ ΣΥ¬ 
ΧΝΟΤΗΤΩΝ ΣΤΗΝ ΕΡΤ ΑΕ ΣΤΟ ΝΟΜΟ ΘΕΣΣΑΛΟΝΙΚΗΣ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Μαρτίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΕΠΙΚΡΑΤΕΙΑΣ 

ΑΝΑΣΤΑΣΙΟΣ ΝΕΡΑΝΤΖΗΣ ΘΕΟΔΩΡΟΣ ΡΟΥΣΟΠΟΥΛΟΣ 


ΠΑΡΑΡΤΗΜΑ Α’ 

ΠΙΝΑΚΑΣ ΣΥΧΝΟΤΗΤΩΝ ΓΙΑ ΕΚΧΩΡΗΣΗ ΣΤΟ ΝΟΜΟ ΘΕΣΣΑΛΟΝΙΚΗΣ. 


Α/α 

Συχνότητα 

(ΜΗζ) 

Ισχύς ΕΒΡ 
(Κ\Λ/> 

Φορέας 

κέντρο εκπομπής 

1. . 

88.4 

5 

Ιδιωτικός 

Χορτιάτης 

2. . 

89.4 

5 

Ιδιωτικός 

Χορτιάτης 

3. . 

90.4 

5 

Ιδιωτικός 

Χορτιάτης 

4. . 

91.6 

5 

Ιδιωτικός 

Χορτιάτης 

5. . 

92.4 

5 

Ιδιωτικός 

Χορτιάτης 

6. . 

93.0 

5 

Ιδιωτικός 

Χορτιάτης 

7. . 

93.3 

5 

Ιδιωτικός 

Χορτιάτης 

8. . 

94.3 

5 

Ιδιωτικός 

Χορτιάτης 

9. . 

94.9 

5 

Ιδιωτικός 

Χορτιάτης 

10. . 

95.2 

5 

Ιδιωτικός 

Χορτιάτης 

11. . 

96.2 

5 

Ιδιωτικός 

Χορτιάτης 

12.. 

96.8 

5 

Ιδιωτικός 

Χορτιάτης 

13.. 

97.1 

5 

Ιδιωτικός 

Χορτιάτης 

14.. 

97.7 

5 

Ιδιωτικός 

Χορτιάτης 

15.. 

98.0 

5 

Ιδιωτικός 

Χορτιάτης 

16. . 

99.2 

5 

Ιδιωτικός 

Χορτιάτης 

17. . 

99.5 

5 

Ιδιωτικός 

Χορτιάτης 

18. . 

100.0 

5 

Ιδιωτικός 

Χορτιάτης 

19.. 

100.4 

5 

Ιδιωτικός 

Χορτιάτης 

20.. 

100.7 

5 

Ιδιωτικός 

Χορτιάτης 

21. . 

101.2 

5 

Ιδιωτικός 

Χορτιάτης 

22. . 

102.5 

5 

Ιδιωτικός 

Χορτιάτης 

23. . 

103.2 

5 

Ιδιωτικός 

Χορτιάτης 

24. . 

103.6 

5 

Ιδιωτικός 

Χορτιάτης 

25. 

103.9 

5 

Ιδιωτικός 

Χορτιάτης 


ΠΑΡΑΡΤΗΜΑ Β’ 

ΧΑΡΤΗΣ ΕΚΧΩΡΟΥΜΕΝΩΝ ΣΥΧΝΟΤΗΤΩΝ ΣΤΗΝ ΕΡΤ ΑΕ ΣΤΟ ΝΟΜΟ ΘΕΣΣΑΛΟΝΙΚΗΣ 


α/α 

Συχνότητα 

(ΜΗζ) 

Ισχύς ΕΒΡ 
(Κ)Λ/) 

Φορέας 

Θέση 

1 . 

88.0 

100 

ΕΡΤΑ.Ε 

Χορτιάτης 

2. 

90.0 

100 

ΕΡΤ Α.Ε 

Χορτιάτης 

3. 

92.0 

100 

ΕΡΤ Α.Ε 

Χορτιάτης 

4. 

93.9 

100 

ΕΡΤ Α.Ε 

Χορτιάτης 

5. 

95.8 

100 

ΕΡΤ Α.Ε 

Χορτιάτης 

6. 

102.0 

100 

ΕΡΤ Α.Ε 

Χορτιάτης 







5628 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐίρ: νννννν .θΐ.9 γ - β-ιτηβΐΙ: ννββηη35ί6Γ @ βί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γ ραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιγο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοηι και μέχρι 100 σελίδες σε 5 θυτο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοηη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίηΙθίΎίθΙ 

ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευΐΌ ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυιτι. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβΓΠβΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























